CELEX: 62007CN0566
Language: fi
Date: 2007-12-21 00:00:00
Title: Asia C-566/07: Ennakkoratkaisupyyntö, jonka Hoge Raad der Nederlanden on esittänyt 21.12.2007 — Staatssecretaris van Financiën, valituksen vastapuoli Stadeco BV

8.3.2008   
            
            
               FI
            
            
               Euroopan unionin virallinen lehti
            
            
               C 64/23
            
         Ennakkoratkaisupyyntö, jonka Hoge Raad der Nederlanden on esittänyt 21.12.2007 — Staatssecretaris van Financiën, valituksen vastapuoli Stadeco BV
   (Asia C-566/07)
   (2008/C 64/35)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Hoge Raad der Nederlanden
   Pääasian asianosaiset
   
      Valittaja: Staatssecretaris van Financiën
   
      Valituksen vastapuoli: Stadeco BV
   Ennakkoratkaisukysymykset
   
               1)
            
            
               Onko kuudennen direktiiviin (1) 21 artiklan 1 kohdan c alakohtaa tulkittava siten, että arvonlisäveroa ei ole maksettava sellaisessa jäsenvaltiossa, jossa laskun laatija asuu tai johon se on sijoittautunut, jos laskun laatija on merkinnyt laskuun arvonlisäveron määrän sellaisten toimien osilta, jotka yhteisen arvonlisäverojärjestelmän mukaan katsotaan suoritetun toisessa jäsenvaltiossa tai kolmannessa maassa?
            
         
               2)
            
            
               Jos edelliseen kysymykseen annetaan kieltävä vastaus, voivatko jäsenvaltiot, jos kuudennen direktiivin 21 artiklan 1 kohdan c alakohdassa tarkoitettu lasku on toimitettu sellaiselle vastaanottajalle, jolla ei ole ollenkaan oikeutta arvonlisäveron vähentämiseen (minkä vuoksi vaaraa verotulojen menettämisestä ei ole), yhdistää virheellisesti laskutetun ja siten tämän säännöksen mukaan maksettavaksi tulevan arvonlisäveron oikaisemiseen vaatimuksen, jonka mukaan verovelvollisen on toimitettava jälkikäteen asiakkaalleen korjattu lasku, johon ei ole merkitty arvonlisäveron määrää?
            
         
      (1)  Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annettu kuudes neuvoston direktiivi 77/388/ETY (EYVL L 145, s. 1).